
PARLAMENTUL ROMÂNIEI

CAMERA DEPUTAŢILOR

	Comisia juridică, 
de  disciplină  şi imunităţi

Nr. 31/575 din 19 februarie 2008


	Comisia pentru drepturile omului,                            culte şi problemele  minorităţilor

Nr.25/322 din 19 februarie 2008


BIROUL PERMANENT

AL

CAMEREI DEPUTAŢILOR
           Vă înaintăm alăturat RAPORTUL COMUN asupra propunerii legislative pentru partajarea patrimoniului comun al cultelor ortodox şi greco-catolic, trimisă spre dezbatere în fond, Comisiei juridice, de disciplină şi imunităţi şi Comisiei pentru drepturile omului, culte şi problemele minorităţilor naţionale  cu adresa nr. Pl - x  369  din 7 mai 2007, înregistrată sub nr.31/575 din 8  mai  2007 şi, respectiv, sub nr.25/322 din 8 mai 2007.  
            În raport de obiectul şi conţinutul său, propunerea legislativă face parte din categoria legilor organice.
  PREŞEDINTE                                                            PREŞEDINTE                                                                                                                  

            Sergiu ANDON                                                             Nicolae PĂUN   



PARLAMENTUL ROMÂNIEI

 Nr.25/322  din 19  februarie 2008



Pl - x 369/2007

RAPORT COMUN

asupra propunerii legislative pentru partajarea 
patrimoniului comun al cultelor ortodox şi greco-catolic

      În conformitate cu prevederile art. 95 din Regulamentul Camerei Deputaţilor, Comisia juridică, de disciplină şi imunităţi  şi Comisia pentru  drepturile  omului, culte  şi  problemele  minorităţilor  naţionale  au fost sesizate spre dezbatere, în fond, cu propunerea legislativă pentru partajarea patrimoniului comun al cultelor ortodox şi greco-catolic, trimisă cu adresa nr. Pl - x 369  din 7 mai 2007, înregistrată sub nr.31/575 din 8 mai  2007 şi, respectiv, sub nr.25/322 din 8 mai 2007. 

Senatul, în calitate de primă Cameră sesizată, a respins propunerea legislativă, în şedinţa din 2 mai 2007. 
Camera Deputaţilor este Cameră decizională, potrivit prevederilor art. 92 alin. (9) pct. 2 din Regulamentul Camerei Deputaţilor, republicat, cu  referire  la prevederile art. 73 alin. (3)  lit. m) din Constituţia României, republicată.

Comisia pentru administraţie publică, amenajarea teritoriului şi echilibru ecologic, a avizat negativ propunerea legislativă, cu avizul, transmis cu adresa nr.26/1649 din  16  mai 2007.   

Consiliul Legislativ  a avizat negativ iniţiativa legislativă, conform avizului nr.1705/14.12.2006.

Guvernul, prin punctul de vedere transmis cu adresa nr.101 din 12 ianuarie 2007, nu susţine adoptarea acestei iniţiative.

Propunerea legislativă supusă dezbaterii are ca obiect de reglementare partajarea patrimoniului comun al cultelor religioase ortodox şi greco-catolic constituite ca persoane juridice, urmând ca bunurile denumite sacre, locaşuri de cult, casa parohială, cimitirul şi terenurile aferente să devină proprietatea cultului majoritar, iar  cultul minoritar să fie despăgubit de către cultul majoritar proporţional cu valoarea respectivelor bunuri, pe baza evaluărilor făcute la partajarea patrimoniului. În situaţia în care cultul minoritar este lipsit total sau parţial de astfel de bunuri, statul va asigura terenuri şi sprijin financiar pentru constituirea celor necesare, cu participarea voluntară a cultului majoritar.
În conformitate cu prevederile art.61 şi 63 din Regulamentul Camerei Deputaţilor, republicat, membrii   celor două Comisii  au examinat propunerea legislativă mai sus menţionată, pe parcursul a mai multor şedinţe, la care au participat domnii deputaţi Filonaş Chiş şi Petru Andea, dezbaterile fiind finalizate în şedinţa din 19 februarie 2008. La lucrări a participat din partea Ministerului Culturii şi Cultelor, domnul Gigel Ştirbu, Secretar de Stat pentru Culte.

La dezbaterea acestei propunerii legislative, din totalul de 28 membri ai Comisiei juridice, de disciplină şi imunităţi au fost prezenţi la şedinţă 16 deputaţi, iar din partea Comisiei pentru drepturile omului, culte şi problemele minorităţilor naţionale, din totalul de 16 membri au fost prezenţi 14 deputaţi.
În urma examinării  propunerii legislative  şi a punctelor de vedere exprimate, în timpul dezbaterilor, de către membri comisiilor şi de către Secretarul de Stat pentru Culte, care a susţinut punctul de vedere negativ al Guvernului, s-a hotărât, cu majoritate  de voturi  (6 voturi împotrivă şi 2 abţineri),  respingerea  propunerii legislative pentru partajarea patrimoniului comun al cultelor ortodox şi greco-catolic. 
În raport cu obiectul şi conţinutul său, proiectul de lege face parte din categoria legilor organice.

PREŞEDINTE,                     
  PREŞEDINTE,
          Sergiu ANDON                              Nicolae PĂUN     

                  SECRETAR                                    SECRETAR

                George BĂEŞU                             Ştefan BUCIUTA
Consilier, Babeş Onesia
Expert, Silvia Olaru

